**Vec : Odpoveď na žiadosť o vysvetlenie súťažných podkladov**

 2021/NL 0221 Pokojný / +421 258248207 23.07.2021

**Všetci známi záujemcovia**

Slovenskej inovačnej a energetickej agentúre, so sídlom Bajkalská 27, 827 99 Bratislava ako verejnému obstarávateľovi bola dňa 22.07.2021 prostredníctvom systém eZakazky doručená písomná žiadosť o vysvetlenie súťažných podkladov. V zmysle § 48 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“) podávame nasledovné vysvetlenie súťažných podkladov na predmet zákazky s názvom: „Zabezpečenie vodíkovej čerpacej stanice 350 bar a 700 bar“. Oznámenie o vyhlásení verejného obstarávania k predmetnej nadlimitnej zákazke na poskytnutie služby bolo zverejnené v Úradnom vestníku Európskej únie č. 2021/S 117-306908 zo dňa 18.06.2021 a vo vestníku verejného obstarávania č. 144/2021 zo dňa 21.06.2021 pod značkou 29948– MSS.

V žiadosti o vysvetlenie sa uvádza:

**Žiadosť o vysvetlenie** (doručená 22.07.2021)**:**

V rámci verejnej súťaže s názvom zákazky „Zabezpečenie vodíkovej čerpacej stanice 350 bar a 700 bar“, ktorú Slovenská inovačná a energetická agentúra (ďalej iba „SIEA“) vyhlásila dňa 18.6.2021, Vás chceme kontaktovať so žiadosťou o vysvetlenie týkajúcej sa dátumu začatia poskytovania služby.

V Oznámení o vyhlásení VO je uvedený ako začiatok plnenia 1.10.2021 a dátum ukončenia 30.6.2023 (608 dní). V „Rámcovej dohode o poskytnutí služieb“ k časti I. verejného obstarávania je však začiatok účinnosti zmluvy stanovený deň po dátume zverejnenia v Centrálnom registri (resp. po vykonaní kontroly) a plnenie nastáva dva mesiace po dorzčení písomnej objednávy. Z uvedeného vyplýva, že dátum smerujúci k deklarovanému začiatku plnenia 1.10.2021 je málo pravdepodobný, čo aj samotná rámcová zmluva v čl. II. Ods. 2 deklaruje a to: „reálne termíny a miesta pristavenia ČS 350 sa môžu líšiť“.

Keďže naša spoločnosť v záujme pripraviť pre vyhlasovateľa ekonomicky čo najvýhodnejšiu ponuku uvedeného špecifického, technologického zariadenia, ktorých je na európskom trhu zatiaľ iba obmedzený počet (s cieľom zvýšiť konkurenčné prostredie), zadala uvedené zariadenie do výroby s možným termínom uvedenia do prevádzky najskôr 1.7.2022 (v závislosti od podpisu zmluvy), čo je v súlade s počtom dní, ktoré vyhlasovateľ hodlá prenajať do konca zmluvného vzťahu 30.6.2023 (218 dní).

Naša otázka znie: **Je možné v záujme podpory konkurenčného prostredia a ekonomicky najvýhodnejšieho riešenia, považovať podľa Vami zadaných podmienok uvedenie čerpacej stanice 350 bar k dátumu 1.7.2022 za prípustné?**

**Odpoveď za žiadosť o vysvetlenie :**

Verejný obstarávateľ pri tvorbe súťažných podkladov vychádzal najmä z uskutočnených prípravných trhových konzultácií, ktorých výsledkom bolo stanovenie termínu uvedenia čerpacej stanice 350 bar do prevádzky, za optimálnych podmienok, **od 01.10.2021**. Na predmetný termín verejnému obstarávateľovi nadväzujú ďalšie verejné obstarávania a aktivity v rámci projektu súvisiace s čerpacou stanicou 350 bar.

Z uvedených dôvodov **nie je možné akceptovať uvedenie do prevádzky k dátumu** **01.07.2022**.

 S pozdravom